REGULAMENTO DE CREACIÓN DOS FICHEIROS DE DATOS DE CARÁCTER PERSOAL DO ORGANISMO AUTÓNOMO MUNICIPAL PAZO DE CONGRESOS E EXPOSICIÓNS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 14/01/2015)

Aprobado inicialmente por acordo do Pleno deste Concello, na súa sesión do 17.11.2014, o Regulamento de creación dos ficheiros de datos de carácter persoal do organismo autónomo municipal Pazo de Congresos e Exposicións, e non téndose presentado alegacións no prazo conferido ao efecto (BOP nº 227, de 24.11.2014), enténdese elevado a definitivo o acordo de aprobación ata agora inicial, de conformidade co sinalado no art.49 da Lei 7/1985, de 2 de abril. Polo tanto, e segundo o art.70.2 da referida Lei 7/1985, procédese á publicación do texto íntegro do regulamento definitivamente aprobada para a súa entrada en vigor, o que se producirá unha vez transcorrido o prazo previsto polo art.65.2 da mesma lei: A Constitución Española, no seu artigo 18.4º, dispón que a lei limitará o uso da informática para garantir a honra e a intimidade persoal e familiar dos cidadáns e o pleno exercicio dos seus dereitos. A Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro), regula o tratamento de datos de carácter persoal rexistrados en soportes físicos, así coma o uso posterior destes datos polos sectores público e privado. A finalidade desta regulación é protexer os dereitos fundamentais das persoas físicas e especialmente o seu honor e intimidade, tanto persoal coma familiar. No seu artigo 20.1º dispón que a creación, modificación ou supresión dos ficheiros das administracións públicas só poderá facerse por medio dunha disposición xeral publicada no BOE ou no diario oficial correspondente. En consecuencia, en virtude das facultades que confire o artigo 123.1. d da Lei 7/1985, de 2 de abril, reguladora de bases de réxime local e o 41.2. D. b do Regulamento Orgánico do Pleno do Concello de Pontevedra en relación co artigo artigo 5. m) dos Estatutos do organismo autónomo, BOP núm.172, de 7 de setembro de 1998, corresponde ao Pleno do Concello de Pontevedra a aprobación do texto desta ordenanza. Mediante o presente regulamento o Concello de Pontevedra crea os ficheiros de datos de carácter persoal, dependentes da Presidencia do Organismo Autónomo Pazo de Congresos e Exposicións de Pontevedra, coa denominación e características que se sinalan no anexo I. A información que, de conformidade co artigo 20.2 da Lei orgánica 15/1999, de 13 de decembro, de protección de datos de carácter persoal, esixe para as disposicións de creación dos ficheiros está contida no anexo desta disposición. Os datos de carácter persoal e profesional rexistrados nos ficheiros e creados pola presente disposición só poderán ser utilizados para os fins expresamente previstos no anexo I e polo persoal debidamente autorizado. Os datos incluídos nos ficheiros sinalados só poderán se cedidos nos supostos e nas condicións expresamente previstos na normativa vixente. Será responsable dos ficheiros o órgano sinalado no anexo I ante o cal se exercerán os dereitos de acceso, rectificación, cancelación e oposición. Polo organismo autónomo Pazo de Congresos e Exposicións de Pontevedra adoptaranse as medidas de índole técnica e organizativa que sexan precisas para garantir a seguridade dos datos de carácter persoal, así como a confidencialidade, dereitos e obrigas especificados na Lei orgánica 15/1999, do 13 de decembro e no seu Regulamento (Real Decreto 1720/2007, de 21 de decembro) Este regulamento entrará en vigor unha vez publicado o seu texto íntegro no Boletín Oficial da Provincia e transcorrido o prazo establecido no artigo 65.2 da Lei 7/1985, de 2 de abril, reguladora de bases de réxime local. Do seu texto darase comunicación á Agencia Española de Protección de Datos para a súa inscrición do Registro General de Protección de Datos, no prazo de 30 días dende a publicación da súa norma ou acordo de creación no diario oficial correspondente. A dita notificación realizarase conforme ao procedemento establecido na sección primeira do capítulo IV do título IX do RD 1720/2007, de 21 de decembro (artigos 130 e ss) Detectados os seguintes ficheiros é preciso proceder a súa creación e posterior inscrición no rexistro da Axencia Española de Protección de datos. Contra este acordo poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. Pontevedra, 05 de xaneiro de 2015.—O Secretario Xeral do Pleno, por substitución, José Carlos Castiñeira Piñeiro.